इस शहर में नहीं मिलेगा किराए का घर\nहमें पता है, आप हमारी बात पर कतई यक़ीन नहीं करेंगे. बकवास कहकर ख़ारिज कर देंगे. मगर है ये सौ फ़ीसद सच्ची बात.

ये शहर यूरोप में है. स्वीडन की राजधानी स्टॉकहोम. यहां पर रहने के लिए घर तलाशना, भूसे के ढेर में से सुई तलाशने जैसा है, जिसका मिलना क़रीब-क़रीब नामुमकिन है.

स्टॉकहोम, दुनिया के बेहतरीन शहरों में से एक है. यहां बसना बहुत से लोगों का ख़्वाब हो सकता है. ये भी हो सकता है कि यहां की कंपनियों में आपको नौकरी भी आसानी से मिल जाए. मगर यहां रहने के लिए घर ढूंढना, चांद-तारे तोड़ने जैसा है.

यहां किराए का घर मिलने में नौ साल तक लग सकते हैं. और अगर आपने यहां के कुछ लोकप्रिय, पसंदीदा इलाक़ों में रहने की ठानी तो ये इंतज़ार बीस सालों तक खिंच सकता है. ये इतना लंबा वक़्त है कि अब गिनेस बुक ऑफ वर्ल्ड रिकॉर्ड में भी इसे दर्ज किए जाने की तैयारी है.

समाप्त

स्टॉकहोम में रिहाइशी ठिकानों की ऐसी कमी है कि साझे के फ्लैट भी बमुश्किल मिलते हैं. आज स्टॉकहोम, यूरोप की सबसे तेज़ी से तरक़्क़ी कर रहा राजधानी शहर है.

हाल के दिनों में यहां बाहर से आकर बसने वालों की तादाद काफ़ी तेज़ी से बढ़ी है. यहां बहुत सी स्टार्ट अप कंपनियों ने कारोबार शुरू किया है. इसी वजह से शहर की आबादी तेज़ी से बढ़ रही है जबकि आबादी के मुक़ाबले रिहाइशी ठिकानों के बढ़ने की रफ़्तार कम है.

यहां इमारत बनाने के सख़्त नियम, हाउसिंग सेक्टर में निवेश की कमी और सरकारों में दूरंदेशी की कमी ने ये हालात बना दिए हैं.

आज हाल ये है कि शहर के पुराने बाशिंदों के रहने के लिए ही घर कम पड़ रहे हैं. तिस पर से बाहर से नए लोगों की आमद ने हालात और ख़राब कर दिए हैं.

अभी हाल ही में संगीत कंपनी स्पॉटिफ़ाई ने शहर प्रशासन के नाम खुली चिट्ठी लिखी. कंपनी ने कहा कि रिहाइश की कमी के चलते वो अपना कारोबार स्टॉकहोम में नहीं बढ़ा पा रही है. अगर प्रशासन ने हालात सुधारने के लिए ज़रूरी क़दम नहीं उठाए, तो वो अपना मुख्यालय यहां से किसी और शहर में ले जाएगी.

फ्रांस से यहां आकर बसने वाली माएवा स्कैलर अपना तजुर्बा बताती हैं. वो कहती हैं कि वो स्टॉकहोम शहर को पसंद करती हैं. मगर उन्हें पिछले सात सालों में नौ बार घर बदलना पड़ा है.

इस वजह से वो यहां से जाने की सोच रही हैं. वो यहां रहने के लिए घर ख़रीदने की इच्छुक नहीं हैं. वजह, स्टॉकहोम में घर बहुत महंगे हैं. पिछले एक साल में ही क़ीमतों में चौदह फ़ीसदी...\n\ntl;डॉ:
अगर हम आपसे ये कहें कि दुनिया में एक शहर ऐसा भी है, जहां किराए का घर पाने में भी नौ बरस लग जाते हैं तो?.